laion/Wikipedia-Exotic huggingface dataset:
აპოლონ კოზმანაშვილი

აპოლონ კოზმანაშვილი (დ. 31 დეკემბერი, 1930, სოფელი ჭოპორტი, დუშეთის რაიონი — გ. 1 ივნისი, 2012) — ქართველი სოფლის მეურნეობის მეცნიერებათა დოქტორი, პროფესორი. მრავალი სამეცნიერო ნაშრომის, მონოგრაფიისა და სახელმძღვანელოს ავტორი. 1954 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტი, ხოლო 1960 წელს — ასპირანტურა. ეწეოდა სამეცნიერო-პედაგოგიურ საქმიანობას. 1977-1990 იყო სხვადასხვა პარტიულ თანამდებობაზე. 1992-1993 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მიწათმოქმედთა კავშირი“, სოფლის მეურნეობის კომისიის წევრი. 1993-1996 წლებში იყო სოფლის მეურნეობისა და კვების მრეწველობის მინისტრის მოადგილე. აპოლონ კოზმანაშვილი — საქართველოს ბიოგრაფიული ლექსიკონი აპოლონ კოზმანაშვილი — საქართველოს პარლამენტის ოფიციალური საიტი
თეიმურაზ კოპალეიშვილი

თეიმურაზ კოპალეიშვილი (დ. 29 აგვისტო, 1943, თბილისი — გ. 8 სექტემბერი, 2014) — ქართველი ეკონომისტი, პედაგოგი, პოლიტიკოსი. 1969 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1962-1963 და 1966-1969 წლებში მუშაობდა „თბილტანსაცმელვაჭრობის“ გამყიდვლად. 1969-1972 წლებში იყო თბილისის სახელმწიფო უნივერსიტეტის ასპირანტი. 1973-1974 წლებში იყო თბილისის სახელმწიფო უნივერსიტეტის საქონელმცოდნეობის კათედრის ასისტენტი. 1974-1978 წლებში იყო მოსკოვის კოოპერაციული ინსტიტუტის თბილისის ფაკულტეტის უფროსი მასწავლებელი. 1978-2005 წლებში იყო საქართველოს სოციალურ-ეკონომიკური პრობლემების სამეცნიერო კვლევითი ინსტიტუტის განყოფილების გამგე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სრულიად საქართველოს აღორძინების კავშირი“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2000-2004 წლებში იყო საქართველოს ეკონომიკის სამინისტროს ეკონომიკური პოლიტიკის დეპარტამენტის დირექტორი. 2004-2005 წლებში იყო ასოციაცია „გლობალ-აგროს“ ეკონომიკური სამსახურის ხელმძღვანელი. 2005 წლის მაისიდან დეკემბრამდე იყო შპს „ალაფი-აგროს“ მეცნიერ-კონსულტანტი. 2006-2008 წლებში იყო პარლამენტის საფინანსო-საბიუჯეტო კომიტეტის აპარატის უფროსი. ავტორია 40-მდე სამეცნიერო ნაშრომისა და 1 გამოგონების. თეიმურაზ კოპალეიშვილი — საქართველოს ბიოგრაფიული ლექსიკონი თეიმურაზ კოპალეიშვილი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) თეიმურაზ კოპალეიშვილი — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
გრაფიტი

გრაფიტი (იტალ. graffiti, ბერძნ. γραφειν ვწერ) — წარწერები ან ნახატები შენობებისა და გადასასვლელების კედლებზე, მატარებლის ვაგონებზე, ღობეებზე და სხვა ვერტიკალურ ზედაპირებზე. ზოგან ფოლკლორის სახეობაც შეიძლება იყოს. ითვლება ახალგაზრდობის თვითგამოხატვის ერთ-ერთ სახეობად. თანამედროვე გრაფიტის მხატვრების თვითსახელწოდებაა „რაიტერები“ (ინგლ. writers). გრაფიტი ხშირად უმსგავსო დაზიანებად და არასასურველ ვანდალიზმად აღიქმება საზოგადოების მიერ. გრაფიტის დატანა შენობის ან ნაგებობის კედლებზე პატრონის ნებართვის გარეშე მრავალ ქვეყანაში კრიმინალურ აქციად ითვლება და კანონით ისჯება. გრაფიტი უხსოვარი დროიდან არსებობდა. მისი ზოგიერთი ნიმუში ძველი საბერძნეთისა და რომის იმპერიის პერიოდიდან შემორჩა. გრაფიტი შეიძლება იყოს ყველაფერი მარტივი ნაჩხაპნიდან რთულ ორნამენტულ კედლის მხატვრობამდე. თანამედროვე პერიოდში გრაფიტში ყველაზე გავრცელებული მასალა სასხურებელი საღებავები და მარკერები გახდა. მიუხედავად იმისა, რომ ბევრგან იგი აკრძალულია, ზოგადად მას სოციალური და პოლიტიკური შეტყობინებების გადასაცემად იყენებენ. ზოგან იგი ხელოვნების ფორმაა, რომელიც გალერეებში გამოფენას იმსახურებს. ვანდალიზმი ვიკისაწყობში არის გვერდი თემაზე: გრაფიტი Ancient Graffiti of Saudi Arabia დაარქივებული 2013-09-28 საიტზე Wayback Machine. Video interview with Angel "LAROC" Ortiz, a 1970's NYC graffiti artist, on tagging
მეჭვავია

მეჭვავია (ლათ. Charadrius) — ფრინველთა გვარი მეჭვავიასნაირთა რიგისა. მათი სხეულის სიგრძეა 16–25 სმ, მასა 30–100 გრამი. ნისკარტი შედარებით მოკლე და სწორია. სხეულის ზედა ნაწილის შეფერვაში ჭარბობს რუხ-მურა და მოწითურო-ყავისფერი ტონები, მუცელი მოთეთროა, რამდენიმე სახეობას მუცელზე წითური ფერი გადაჰკრავს. მრავალ სახეობას მკერდზე განივად გასდევს შავი ზოლი („ყელსახვევი“), ხშირად შავი ნახატები აქვთ შუბლზე და თვალის გარშემო. ცნობილია დაახლ. 30 სახეობა. გავრცელებული არიან მთელ მსოფლიოში. საქართველოში ბინადრობს მცირე წინტალა (Charadrius dubius), მიმოფრენისას გვხვდება მღრინავი (Charadrius morinellus), ყელსახვევიანი წინტალა (Charadrius hiaticula) და ზღვის წინტალა (Charadrius alexandrinus); შემთხვევითი შემოფრენების სახით დაფიქსირებულია აზიური წინტალა (Charadrius asiaticus), მოკლენისკარტა წინტალა (Charadrius mongolus) და მსხვილნისკარტა წინტალა (Charadrius leschenaultii). იკვებებიან მრავალნაირი უხერხემლოებით, რომლებსაც მიწის ზედაპირზე ან წყალსატევის თავთხელ ადგილებში მოიპოვებენ. გადამფრენი ფრინველებია, მრავალი მათგანი შორეულ მიგრაციაში მიდის. სახეობების უმრავლესობა ბუდობს ქვიშიან, კენჭებიან, შლამიან პლაჟებსა და მლაშობებზე წყალთან ახლოს; რამდენიმე — უწყლო არიდულ ლანდშაფტებში. ცალკეული სახეობები მაღალ მთებს ეტანებიან. უპირატესად მონოგამური ფრინველებია, რამდენიმე სახეობა ავლენს პოლიგამიისა და პოლიანდრიისადმი მიდრეკილებას. წყვილების შექმნის პროცესი მოიცავს სატიხტიხო ფრენებსა და რთულ საქორწინო თამაშობებს. ბუდე ნიადაგზე არსებულ ორმოს წარმოადგენს, მასში ჩაფენილია მცენარეული მასალა, ზოგჯერ მორთულია კენჭებითა და მოლუსკების ნიჟარებით. დედალი დებს 3–4 კვერცხს; კრუხობასა და ბარტყების გაზრდაში ორივე მშობელი მონაწილეობს. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 70, 138, 191. ↑ 2.0 2.1 Иваницкий В. В. ЗУЙКИ // Большая российская энциклопедия. т. 10. — М., 2008. — стр. 589. ↑ გავაშელიშვილი ლ., ჯავახიშვილი ზ., დარჩიაშვილი გ., კოლხეთის ჭარბტენიან ტერიტორიათა ფრინველები, გვ. 146, თბ., 2006, ISBN 99940-857-7-8 ↑ ჟორდანია რ., ქართული საბჭოთა ენციკლოპედია, ტ. 6, თბ., 1983. — გვ. 651. ↑ Cheklist of birds of Georgia. Special Protection Areas (SPA) for birds in Georgia. aves.biodiversity-georgia.net. დაარქივებულია ორიგინალიდან — 2020-07-15. ციტირების თარიღი: 15 ივლისი, 2020.
ყელსახვევიანი წინტალა

ყელსახვევიანი წინტალა, საყელოიანი წინტალა (ლათ. Charadrius hiaticula) — ფრინველი წინტალების ქვერიგის მეჭვავიის გვარისა. მისი სხეულის სიგრძეა 18–20 სმ, მასა 55–73 გრამი. ტანი ჰორიზონტალურადაა დაყენებული, ფრთები გრძელი და მახვილია. ზურგი შეფერილია მორუხო-მურად; კეფასა და თავის გვერდებზე გასდევს გარდიგარდმო შავი ზოლები, კისერზე შავი რგოლი აქვს, რომელიც მკერდზე ფართოვდება და წარმოქმნის „ყელსახვევს“ (აქედან სახელწოდება); შუბლი, ყელი, კისერი და სხეულის ქვედა მხარე თეთრია. ნისკარტის წვერი შავი, მისი ფუძე და ფეხები ნარინჯისფერი. დედალ-მამალი ერთმანეთს ჰგავს. უმთავრესად გავრცელებულია არქტიკისა და სუბარქტიკის ზღვის სანაპიროებსა და შიდა წყალსატევებზე; დასავლეთ ევროპაში გვხვდება ზომიერ განედებშიც. იზამთრებს ხმელთაშუა და წითელი ზღვების, სპარსეთის ყურის სანაპიროებზე და აფრიკაში. საქართველოში გვხვდება მიმოფრენისას. იკვებება მრავალნაირი უხერხემლოებით, რომლებსაც მიწის ზედაპირზე აგროვებს, ხშირად — ტალახში მიქცევის დროს. ცალკეულ წყვილებად ბუდობენ ქვიშიან, კენჭიან და ნიჟარებიან ცელებზე, სანაპიროს დიუნების ძირში, იშვიათად ღორღიან ტუნდრაში. საბუდარი ორმო ჩვეულებრივ საფენის გარეშეა. დედალი დებს 4 კვერცხს, ორივე მშობელი კრუხობს 24 დღის განმავლობაში, 21–23 დღე კი ბარტყებს უვლიან. ↑ 1.0 1.1 ჟორდანია რ., ქართული საბჭოთა ენციკლოპედია, ტ. 6, თბ., 1983. — გვ. 651. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 18, 174, 203. ↑ 3.0 3.1 Лоскот В. М. ГАЛСТУЧНИК // Большая российская энциклопедия. т. 6. — М., 2006. — стр. 335–336.
სწორი გველის სურო

სწორი გველის სურო (ლათ. Vinca erecta) — მრავალწლოვანი ბალახოვანი მცენარე ქენდირისებრთა ოჯახისა. აქვს ჰორიზონტალური ხისებრი ფესურა და მისგან გამომავალი ზონარისებრი ფესვები, სწორად მდგომი უბრალო ღერო (სიმაღლეში 30–40 სმ). მცირე ზომის მჯდომარე ფოთლები სიგრძეში 5 სმ-მდეა, სიგანეში – 2,5 სმ-მდე; აქვთ ელიფსური, ზოგჯერ კვერცხისებრი ან მომრგვალო ფორმა; მათ მკვეთრად გასდევს რამდენიმე ძარღვი. მსხვილი ყვავილები თითო-თითოდ მდებარეობენ ფოთლის უბეებში. ისინი ჩვეულებრივ ღიაა, ზოგჯერ შიგნიდან თეთრი, ხოლო გარედან ვარდისფერი. ნაყოფი, როგორც გვარის სხვა მცენარეებს, ორფოთლურაა, მცირერიცხოვანი უქოჩრო თესლებით. ყვავის მარტ-აპრილში, მსხმოიარობს უკვე მაის-ივნისში. სწორი გველის სურო შუა აზიის ენდემია, გავრცელებულია მხოლოდ ტიან-შანისა და პამირ-ალაის მთებში. იზრდება მთების ქვიან და ღორღიან ფერდობებზე, კლდეებზე, ზოგჯერ ღვიის რაყებში. იშვიათ მცენარეებს არ მიეკუთვნება. სამკურნალო მცენარეა. ფესვები შეიცავს 3%-მდე ალკალოიდებს, ბალახი — 2%-მდე. ↑ სამკურნალო, დეკორატიული, ტექნიკური და თანამდევი მცენარეები – წარმოება, გამოყენება, მარკეტინგი (გ). medgeo.net. ციტირების თარიღი: 15 ივლისი, 2020. ↑ 2.0 2.1 2.2 2.3 Гаммерман А. Ф., Кадаев Г. Н., Яценко-Хмелевский А. А. Лекарственные растения (Растения-целители) : Справочник. — 3-е изд., перераб. и доп. — М.: «Высшая школа», 1984. — стр. 274, 400 c., 150 000 экз.
ალოევსი

ალოევსი (ბერძ. Ἀλωεύς) — პოსეიდონისა და კანაკეს შვილი. იფიმედეას მეუღლე. ალოადების — ოტოსისა და ეფიალტეს — მამა.
ნოდარ კოხრეიძე

ნოდარ კოხრეიძე (დ. 5 იანვარი, 1932, იანეთი, ახლანდ. სამტრედიის მუნიციპალიტეტი — გ. 3 აგვისტო, 2011) — ქართველი პოლიტიკოსი. 1954 წელს დაამთავრა ბათუმის შოთა რუსთაველის სახელობის პედაგოგიური ინსტიტუტის ისტორიის ფაკულტეტი. 1954 წლიდან მუშაობდა პარტიულ-სამეურნეო საპასუხისმგებლო თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (სამტრედიის მაჟორიტარი). ნოდარ კოხრეიძე — საქართველოს პარლამენტის ოფიციალური საიტი
რაულ კუპრავა

რაულ კუპრავა (დ. 5 მაისი, 1945, სოხუმი — გ. 31 მაისი, 2007) — ქართველი ტექნიკის მეცნიერებათა დოქტორი. მრავალი სამეცნიერო ნაშრომის, სახელმძღვანელოების ავტორი. 1967 წელს დაამთავრა საქართველოს პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტი, ხოლო 1975 წელს — ასპირანტურა. ეწეოდა სამეცნიერო საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ილია ჭავჭავაძის საზოგადოება“, განათლებისა და მეცნიერების კომისიის თავმჯდომარე. რაულ კუპრავა — საქართველოს ბიოგრაფიული ლექსიკონი რაულ კუპრავა— საქართველოს პარლამენტის ოფიციალური საიტი
ჯუმბერ კურტანიძე

ჯუმბერ კურტანიძე (დ. 13 ნოემბერი, 1944, ბორჯომი) — ქართველი ეკონომისტი, პოლიტიკოსი. 1973 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი (ბორჯომის მაჟორიტარი). ჯუმბერ კურტანიძე — საქართველოს ბიოგრაფიული ლექსიკონი ჯუმბერ კურტანიძე — საქართველოს პარლამენტის ოფიციალური საიტი
ოთარ კოხია

ოთარ კოხია (დ. 4 თებერვალი, 1936, სოფ. ლეძაძამე, ახლანდ. სენაკის მუნიციპალიტეტი) — ქართველი მექანიკოსი, პოლიტიკოსი. 1959 წელს დაამთავრა საქართველოს სასოფლო-სამეურნეო ინსტიტუტის სოფლის მეურნეობის მექანიზაციის ფაკულტეტი. 1977–1992 წლებში მუშაობდა სამეურნეო და ადგილობრივი ხელისუფლების საპასუხიისმგებლო თანამდებობებზე; 1992–1995 წლებში იყო საქართველოს მე-3 მოწვევის პარლამენტის წევრი, მაჟორიტარი №8.64 სენაკის საარჩევნო ოლქიდან. ოთარ კოხია — საქართველოს ბიოგრაფიული ლექსიკონი ოთარ კოხია — საქართველოს პარლამენტის ოფიციალური საიტი
ოთარ ლითანიშვილი

ოთარ ლითანიშვილი (დ. 15 თებერვალი, 1923, თბილისი — გ. 26 სექტემბერი, 2003) — ქართველი არქიტექტორი, თანამდებობის პირი, მხატვარი. 1949 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი. 1941–1944 წლებში იყო სსრკ–გერმანიის ომის მონაწილე. 1955–1957 წლებში იყო სოხუმის მთავარი არქიტექტორი. 1957 წელს იყო თბილისის მთავარი მხატვარი. 1989 წლიდან ხელმძღვანელობდა თბილისის დიზაინისა და კეთილმოწყობის სამმართველოს. 1992–1993 წლებში იყო თბილისის მერი. 1993-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1996 წლიდან არჩეულია თბილისის აღორძინების ფონდის პრეზიდენტად. ავტორია მრავალი არქიტქტურული პროექტისა თბილისში, სოხუმში, გუდაუთაში და სხვა. აქტიურად მოღვაწეობდა ქართული თეატრის სცენოგრაფიაში. მიღებული აქვს სახელმწიფო ჯილდოები. მისი მეუღლე მსახიობი სალომე ყანჩელი გახლდათ. ოთარ ლითანიშვილი — საქართველოს ბიოგრაფიული ლექსიკონი ოთარ ლითანიშვილი — საქართველოს პარლამენტის ოფიციალური საიტი
როინ ლიპარტელიანი

როინ ლიპარტელიანი (დ. 1 სექტემბერი, 1951) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. როინ ლიპარტელიანი — საქართველოს პარლამენტის ოფიციალური საიტი
გივი ლობჟანიძე (მრავალმნიშვნელოვანი)

გივი ლობჟანიძე შეიძლება აღნიშნავდეს: გივი ლობჟანიძე — საქართველოს რესპუბლიკის I მოწვევის უზენაესი საბჭოს წევრი გივი ლობჟანიძე — საქართველოს III მოწვევის პარლამენტის წევრი
გივი ლობჟანიძე (III მოწვევა)

გივი შალვას ძე ლობჟანიძე (დ. 3 მაისი, 1948, სოფელი ღები, ონის რაიონი, საქართველოს სსრ) — ქართველი პოლიციის გენერალ-მაიორი (1995), საქართველოს შსს დამსახურებული მუშაკი (2001). იურიდიულ მეცნიერებათა დოქტორი (1994). 1980 წელს დაამთავრა თსუ-ის იურიდიული ფაკულტეტი. 1989-1991 წლებში იყო ქუთაისის შს სამმართველოს უფროსი; 1995 წელს — საქართველოს შსს საექსპერტო კრიმინალური სამმართველოს უფროსის I მოადგილე; 1993-1995 და 2000-2004 წლებში — საქართველოს შსს პოლიციის აკადემიის პრორექტორი; 1992-1995 წლებში — საქართველოს მე-3 მოწვევის პარლამენტის წევრი (ონის მაჟორიტარი). მინიჭებული აქვს საერთაშაორისო ორგანიზებული დანაშაულის, ტერორიზმისა და ტრეფიკინგის საკითხებში ექსპერტის კვალიფიკაცია. არის კონტაქტური კარატეს („კოშიკი“) მსოფლიო ფედერაციის საპატიო წევრი, საერთაშორისო სამეცნიერებათა პრაქტიკული ჟურნალი „ცხოვრება და კანონის“ რედაქტორი. ავტორია მონოგრაფიების, სახელმძღვანელოსა და ლიტერატურის კრებულებისა. დაჯილდოებულია ვახტანგ გორგასლის III ხარისხისა (2003) და ღირსების ორდენებით (1998). ლობჟანიძე გივი შალვას ძე გივი ლობჟანიძე — საქართველოს პარლამენტის ოფიციალური საიტი
ანდრო ლოლაძე

ანდრო ლოლაძე (დ. 20 ივლისი, 1966) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი (მაჟორიტარი), საარჩევნო ბლოკი „ქარტია – 91“. ანდრო ლოლაძე — საქართველოს პარლამენტის ოფიციალური საიტი
გივი ლომინაძე

გივი ლომინაძე (დ. 10 აპრილი, 1940, ცხაკაია, საქართველოს სსრ, — გ. 2019) — ქართველი იურისტი, პოლიტიკოსი. პოლიციის გენერალ-მაიორი. 1965 წელს დაამთავრა ქ. დონის როსტოვის სახელმწიფო უნივერსიტეტის იურიდიული ფაკულტეტი. 1989-1992 წლებში იყო აფხაზეთის ასსრ შინაგან საქმეთა მინისტრი. 1993-1995 წლებში იყო დასავლეთ საქართველოს საგანგებო სიტუაციათა დროებითი კომიტეტის თავმჯდომარე, სახელმწიფო მეთაურის რწმუნებული, სახელმწიფო მინისტრი დასავლეთ საქართველოში. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქარტია 91“. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი), საარჩევნო ბლოკი „აფხაზეთის დეპუტაცია“. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. გივი ლომინაძე — საქართველოს პარლამენტის ოფიციალური საიტი გივი ლომინაძე — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა) გივი ლომინაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ბორის ლომსაძე

ბორის ლომსაძე (დ. 20 ივლისი, 1934. სოფ. ჩუნჩხა, ახალქალაქის რაიონი — გ. მაისი, 2003) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „დემოკრატიული პარტია“. ბორის ლომსაძე — საქართველოს ბიოგრაფიული ლექსიკონი ბორის ლომსაძე — საქართველოს პარლამენტის ოფიციალური საიტი
ვიქტორ ლორთქიფანიძე

ვიქტორ ლორთქიფანიძე (დ. 22 აპრილი, 1933) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. ვიქტორ ლორთქიფანიძე — საქართველოს პარლამენტის ოფიციალური საიტი
როზა ლორთქიფანიძე

როზა ლორთქიფანიძე (დ. 2 დეკემბერი, 1954, სოფ. ზანავი, ახლანდ. ადიგენის მუნიციპალიტეტი) — ქართველი ინჟინერი, პოლიტიკოსი. სოფლის მეურნეობის მეცნიერებათა კანდიდატი, დოქტორი. 1980 წელს დაამთავრა საქართველოს სასოფლო-სამეურნეო ინსტიტუტის აგრონომიული ფაკულტეტი. 1980-1988 წლებში იყო ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტის უფროსი ლაბორანტი, უმცროსი მეცნიერ-თანამშრომელი. 1988-1991 წლებში იყო ჩაის, სუბტროპიკულ კულტურათა და ჩაის მრეწველობის სამეცნიერო-საწარმოო გაერთიანების უფროსი მეცნიერ-თანამშრომელი. 1991-1992 წლებში იყო წყალტუბოს ზონის სოფლის, ტყის მეურნეობისა და კვების მრეწველობის საწარმოო გაერთიანების თავმჯდომარე, სამმართველოს უფროსი. 1992-1993 წლებში იყო წყალტუბოს ზონის გამგებლის I მოადგილე. გამოქვეყნებული აქვს 29 სამეცნიერო ნაშრომი, მონოგრაფია. 1986 წელს დაიცვა საკანდიდატო დისერტაციის თემა „საქართველოს ძირითადი ტიპის ნიადაგებში ფოსფორიანი სასუქების სხვადასხვა ფორმების ურთიერთქმედება მინერალოგიურ ასოციაციებთან“. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს მწვანეთა პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. როზა ლორთქიფანიძე — საქართველოს ბიოგრაფიული ლექსიკონი როზა ლორთქიფანიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ როზა ლორთქიფანიძის დეკლარაცია. declaration.gov.ge (24 აპრილი, 2000). დაარქივებულია ორიგინალიდან — 2020-07-25. ციტირების თარიღი: 26 ივლისი, 2020.
ნიკოლოზ აფხაზი (მდივანბეგი)

ნიკოლოზ ივანეს ძე აფხაზი (დ. 1749 — გ. 1806 წლის შემდეგ) — მდივანბეგი, მხატვარი. მოხატა ანანურის ტაძარი, პლატონ იოსელიანის ცნობით, მრავალი წიგნი „შეამკო მხატვრობებითა მშვენივრად ნახატითა, ოქროსა და ვერცხლის ნახატითა“. აღიზარდა მესხიშვილებთან. იყო რუსეთში გიორგი XII-ის დესპანი, მისი კარის მხატვარი. ცოლად ჰყავდა სოფიო ნიკოლოზის ასული გურამიშვილი, გიორგი XII-ის ნათლული. ჰყავდა სამი ვაჟი: ივანე აფხაზი (დ. 1785 ― გ. 1831) — გენერალ-მაიორი; გიორგი (ეგორ, შანშე; დ. დაახლ. 1795 ― გ. 1826) — ქართველ გრენადერთა პოლკის შტაბსკაპიტანი, დაიღუპა ლეკებთან ბრძოლაში; ანტონი (დ. 1805/1806 ― გ. 1837) — პოდპორუჩიკი, 1832 წლის შეთქმულების მონაწილე. ქართველ მოღვაწეთა ლექსიკონი:1801-1952: ტ.I .–თბ.,2018.–გვ.229; Думин С. В., Чиковани Ю. К. Дворянские роды Российской империи. Том 4. Князья Царства Грузинского / Под ред. С. В. Думина. – М.: Линкоминвест, 1998. – გვ. 101.
დემურ ფესტვენიძე

დემურ ფესტვენიძე (დაბადების თარიღი უცნობია) — ქართველი სპორტსმენი (სუმო). ჭაბუკებს შორის ევროპის ჩემპიონატის ვერცხლის მედლის მფლობელი. ეს ჩემპიონატი ჩატარდა 2018 წელს ტალინში (ესტონეთი). დემურ ფესტვენიძე დაარქივებული 2020-07-16 საიტზე Wayback Machine. — ქართული სპორტი.
ალოპე

ალოპე (ბერძ. Άλόπη) — ელევსინელი ბუმბერაზის კერკიონის ქალიშვილი. პოსეიდონთან კავშირით შეეძინა ვაჟი, რომელიც მიტოვებაც აუცილებელი შეიქმნა. გადაგდებული ბავშვი იპოვეს მწყემსზებმა და ალოპეს მამას მიუყვანეს. ტანსაცმლით, რომელშიც გახვეული იყო ჩვილი, მან იცნო თავისი ქალიშვილის უკანონო შვილი და ალოპეს ჩამოხრჩობა ბრძანა. პოსეიდონმა ალოპე წყაროდ აქცია.
გურამ ფირცხალავა (სპორტსმენი)

გურამ ფირცხალავა (დ. თარიღი უცნობია, თბილისი) — ქართველი სპორტსმენი (უშუ). ახალგაზრდებს შორის ევროპის ჩემპიონატის ვერცხლის მედლის მფლობელი (2019, მოსკოვი, რუსეთი). ჭაბუკებს შორის კუნგფუს მსოფლიო ჩემპიონატის ბრინჯაოს მედლის პრიზიორი (2019, ემეიშანი, ჩინეთი). გურამ ფირცხალავა დაარქივებული 2020-07-16 საიტზე Wayback Machine. — ქართული სპორტი.
დიმიტრი ფურცელაძე (სპორტსმენი)

დიმიტრი ფურცელაძე (დაბადების თარიღი უცნობია) — ქართველი სპორტსმენი (უშუ). ევროპის ჩემპიონატის ვერცხლის მედლის მფლობელი. ეს ჩემპიონატი ჩატარდა 2019 წელს მოსკოვში (რუსეთი). დიმიტრი ფურცელაძე დაარქივებული 2020-07-17 საიტზე Wayback Machine. — ქართული სპორტი.
გიორგი ფურცელაძე (სპორტსმენი)

გიორგი ფურცელაძე (დაბადების თარიღი უცნობია) — ქართველი სპორტსმენი (მკლავჭიდი). შეზღუდულ შესაძლებლობათა მქონეპირთა შორის ევროპის ჩემპიონატის ვერცხლის მედლის მფლობელი (2019, ლატრაკი, საბერძნეთი). შმმ პირთა შორის ევროპის ჩემპიონატის ვერცხლის მედლის პრიზიორი (2018, სოფია, ბულგარეთი). გიორგი ფურცელაძე დაარქივებული 2020-07-15 საიტზე Wayback Machine. — ქართული სპორტი.
ჯამბულ ქამხაძე

ჯამბულ ქამხაძე (დ. ?) — ქართველი სპორტსმენი (სამბო). ევროპის ჩემპიონატის ვერცხლის მედლის მფლობელი. ეს ჩემპიონატი ჩატარდა 1998 წელს შიაულიაიში (ლიეტუვა). ჯამბულ ქამხაძე დაარქივებული 2020-07-17 საიტზე Wayback Machine. — ქართული სპორტი.
ხვიჩა ქობალია

ხვიჩა ქობალია (დაბადების თარიღი უცნობია) — ქართველი სპორტსმენი (სუმო). ევროპის ჩემპიონატის ვერცხლის მედლის პრიზიორი (2000, კრაკოვი, პოლონეთი). ევროპის ჩემპიონატის ბრინჯაოს მედლის მფლობელი (1999, კოხტლა-იარვე, ესტონეთი). ხვიჩა ქობალია დაარქივებული 2020-07-16 საიტზე Wayback Machine. — ქართული სპორტი.
გიგი ქურხული

გიგი ქურხული (დ. 25 ოქტომბერი, 2003, [წყარო არ არის მითითებული 1462 დღე] საგარეჯო) — ქართველი სპორტსმენი (თავისუფალი ჭიდაობა). ჭაბუკებს შორის საერთაშორისო ტურნირის ოქროს მედლის მფლობელი (2018, გალაბოვო, ბულგარეთი). ჭაბუკებს შორის ევროპის ჩემპიონატის ვერცხლის მედლის პრიზიორი (2018, დიორი, უნგრეთი). ჭაბუკებს შორის ევროპის ბრინჯაოს პროზიორი (2017, ბელგრადი,სერბეთი). გიგი ქურხული დაარქივებული 2020-07-16 საიტზე Wayback Machine. — ქართული სპორტი.
თუნგი

თუნგი — თიხის ან სპილენძის ვიწროყელიანი ჭურჭელი. იყენებდნენ წყლისთვის და ღვინის საწყაოდაც. წყლის ჭურჭლად სპილენძის თუნგს, უფრო საქართველოს მთიან რაიონებში ხმარობდნენ. ღვინის საწყაო თუნგი ქართულ წყაროებში XVI საუკუნიდან ისხენიება. საქართველოს სხვადასხვა კუთხეში სხვადასხვა ტევადობის თუნგი ყოფილა გავრცელებული, მაგ., შიდა ქართლში 4-, 5-, 6- და ზოგან 8-ლიტრიანი. XVIII საუკუნეში თუნგის ტევადობა 2 ხელადას (3 - 3,4 ლ) შეადგენდა. ჯავახიშვილი ივ., ისტორიის მიზანი, წყაროები და მეთოდები წინათ და ახლა, წგნ., 3, ნაკვ. 3 - ქართული საფასსაზომთანცოდნეობა ანუ ნუმიზმატიკა-მეტროლოგია, ტფ., 1925; ჯაფარიძე გ., ნარკვევი ქართული მეტროლოგიის ისტორიიდან (IX-XIX სს.), თბ., 1973, ჯალაბაძე გ., ჯაფარიძე გ., ქართული საბჭოთა ენციკლოპედია, ტ. 5, თბ., 1980. — გვ. 10.
ლევან მამალაძე

ლევან მამალაძე (დ. 17 იანვარი, 1968, თბილისი) — ქართველი ინჟინერი, იურისტი, პოლიტიკოსი. 1980 წელს დაამთავრა თბილისის ზოოვეტერინარული ინსტიტუტის ზოოსაინჟინრო ფაკულტეტი, 1991 წელს — ბოლონიის უნივერსიტეტი, ხოლო 1998 წელს თბილისის სახელმწიფო უნივერსიტეტის იურიდიული ფაკულტეტი. 1991-1994 წლებში იყო ზოოვეტერინარული ინსტიტუტის მეცნიერ-თანამშრომელი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მწვანეების პარტია“. 1994 წლიდან პრეზიდენტის რწმუნებული ქვემო ქართლში. არის რამდენიმე სამეცნიერო ნაშრომის, მათ შორის, მონოგრაფიების ავტორი.1998 წელს დაიცვა საკანდიდატო დისერტაციის თემა - „ჯიშთაშორისი შეჯვარების მეთოდით პროდუქტიულობის ამაღლება მეცხოველეობაში“. ლევან მამალაძე — საქართველოს ბიოგრაფიული ლექსიკონი ლევან მამალაძე — საქართველოს პარლამენტის ოფიციალური საიტი
თორნიკე შაინიძე

თორნიკე შაინიძე (დაბადების თარიღი უცნობია) — ქართველი სპორტსმენი (ბერძნულ-რომაული ჭიდაობა). ჭაბუკებს შორის ევროპის ჩემპიონატის ვერცხლის მედლის მფლობელი (2019, კრაკოვი, პოლონეთი). ჭაბუკებს შორის საერთაშორისო ტურნირის ოქროს მედლის პრიზიორი (2019, ბაქო, აზერბაიჯანი). თორნიკე შაინიძე დაარქივებული 2020-07-16 საიტზე Wayback Machine. — ქართული სპორტი.
რამინ შამილაშვილი

რამინ შამილაშვილი (დ. თარიღი უცნობია, ხელვაჩაური) — ქართველი სპორტსმენი (ძალოსნობა). 23-წლამდელებს შორის ევროპის ჩემპიონატის ვერცხლის მედლის მფლობელი (2015, კლაიპედა, ლიეტუვა). 23-წლამდელებს შორის ევროპის ჩემპიონატის ვერცხლის მედლის პრიზიორი (2016, ეილატი, ისრაელი). რამინ შამილაშვილი დაარქივებული 2020-07-17 საიტზე Wayback Machine. — ქართული სპორტი.
მთაწმინდის რაიონი

მთაწმინდის რაიონი — თბილისის ერთ-ერთი რაიონი. მის შემადგენლობაში არის თბილისის უბნები: მთაწმინდა, სოლოლაკი, ვერა, კიკეთი, კოჯორი, შინდისი, წავკისი და ტაბახმელა. ადრე მის ტერიტორიაზე მდებარეობდა დიდგორის და ძველი თბილისის რაიონები. შემდეგ კი მთაწმინდის რაიონი შეიქმნა. ქ. თბილისის რაიონების საზღვრების დადგენის შესახებ
ირაკლი შეყილაძე (სპორტსმენი)

ირაკლი შეყილაძე (დაბადების თარიღი უცნობია) — ქართველი სპორტსმენი (სამბო). ახალგაზრდებს შორის ევროპის ჩემპიონატის ვერცხლის მედლის მფლობელი. ეს ჩემპიონატი ჩატარდა 2017 წელს პრაღაში (ჩეხეთი). ირაკლი შეყილაძე დაარქივებული 2020-07-16 საიტზე Wayback Machine. — ქართული სპორტი.
ნიკოლოზ შიუკაშვილი (სპორტსმენი)

ნიკოლოზ შიუკაშვილი (დ. თარიღი უცნობია, ოზურგეთი) — ქართველი სპორტსმენი (ბერძნულ-რომაული ჭიდაობა). ჭაბუკებს შორის ევროპის ჩემპიონატის ბრინჯაოს მედლის მფლობელი (2018, დიორი, უნგრეთი). ჭაბუკებს შორის ევროპის ჩემპიონატის ბრინჯაოს მედლის პრიზიორი (2019, კრაკოვი, პოლონეთი). ნიკოლოზ შიუკაშვილი დაარქივებული 2020-07-16 საიტზე Wayback Machine. — ქართული სპორტი.
გიორგი ჩაგელიშვილი (სპორტსმენი)

გიორგი ჩაგელიშვილი (დ. თარიღი უცნობია, ქარელი) — ქართველი სპორტსმენი (სამბო). ჭაბუკებს შორის ევროპის ჩემპიონატის ვერცხლის მედლის მფლობელი. ეს ჩემპიონატი ჩატარდა 2019 წელს ლიმასოლში (კვიპროსი). გიორგი ჩაგელიშვილი დაარქივებული 2020-07-17 საიტზე Wayback Machine. — ქართული სპორტი.